৫,৩০,০০০ ভিনদেশির আইনি সুরক্ষা কেড়ে নিল ট্রাম্প প্রশাসন!

ওয়েব ডেস্ক: ফের অবৈধ অভিবাসন নীতি (Immigration Policy) নিয়ে চর্চায় ট্রাম্প (Donald Trump) প্রশাসন। এবার ৫,৩০,০০০ হাজার ভিনদেশি অভিবাসীর আইনি সুরক্ষা প্রত্যাহার (Legal Status Revoked) করল মার্কিন সরকার (US Government)। শুক্রবার হোয়াইট হাউসের তরফে এই ঘোষণা করা হয়, হাইতি, ভেনেজুয়েলা, নিকারাগুয়া এবং কিউবার প্রায় ৫ লক্ষ ৩০ হাজার অভিবাসীর আইনি সুরক্ষা প্রত্যাহার করার সিদ্ধান্ত নেওয়া হয়েছে। এর ফলে আগামী ২৪ এপ্রিল থেকে এই অভিবাসীরা আর আমেরিকায় থাকার এবং কাজ করার অনুমতি পাবেন না।

আমেরিকার স্বদেশ নিরাপত্তা দফতর জানিয়েছে, ২০২২ সালের অক্টোবর মাস এবং তার পরবর্তী সময়ে এই চার দেশ থেকে যাঁরা আমেরিকায় এসেছেন, তাঁদের জন্য দুই বছরের বসবাস ও কর্মসংস্থানের অনুমতি দেওয়া হয়েছিল। কিন্তু ট্রাম্প প্রশাসন এই সুবিধা বাতিল করায় এখন তাঁরা আইনত সুরক্ষাহীন হয়ে পড়বেন।

আরও পড়ুন: গাজায় নিকেশ হামাসের গোয়েন্দা প্রধান! বড় দাবি ইজরায়েলি সেনার

সূত্রের খবর, আমেরিকার প্রাক্তন প্রেসিডেন্ট জো বাইডেনের কার্যকালে অর্থনৈতিক স্পনসরশিপের ভিত্তিতে এই অভিবাসীদের আমেরিকায় প্রবেশের অনুমতি দেওয়া হয়েছিল। তবে ট্রাম্প ক্ষমতায় এসেই দেশের অভিবাসন নীতি বদলে ফেলেন। আর এবার এই নীতির বাস্তবায়নের পথে এগোচ্ছেন ট্রাম্প।

যদিও এখনও পর্যন্ত এই অভিবাসীদের নিজ দেশে ফেরত পাঠানোর বিষয়ে কোনও আনুষ্ঠানিক নির্দেশিকা জারি করা হয়নি। তবে অনেকের আশঙ্কা, আইনি সুরক্ষা প্রত্যাহারের ফলে তাঁদের ‘অবৈধ’ অভিবাসী হিসেবে চিহ্নিত করা হবে এবং পরবর্তী সময়ে তাঁদের আমেরিকা ছাড়তে বাধ্য করা হতে পারে।

দেখুন আরও খবর: